کیرلا

کیرلہ یا کیرلا (കേരളം ؛ Kerala) بھارت کی ایک ریاست ہے جو دکن کے جنوبی حصہ میں واقع ہے۔ اس کا دار الحکومت ترواننت پورم ہے۔ اس ریاست کی زبان ملیالم ہے۔ یہاں کے باشندوں کو ملیالی کہتے ہیں۔ اس ریاست کی مسلم آبادی میں بیشتر موپلا قوم کے لوگ ہیں۔

 جغرافیہ 
کیرلہ کے مشرق میں ریاستِ تمل ناڈو، شمالی مشرق میں ریاستِ کرناٹک اور مغرب میں بحیرہ عرب ہیں۔ کیرلہ متنوع خِطّوں سے مالامال ہے۔ سیاحی جرید ہ نیشنل جیوگریفک ٹراول میگزین کے مطابق دنیا میں سیاحت کے لائق 50 مقامات کی فہرست میں کیرلہ کا نام بھی ہے۔ٹراولر میگزین میں کیرلا کے بارے میں۔ اخذ کردہ تاریخ 2007 مارچ 24 کیرلہ کا کل رقبہ 38,863 مربع کلومیٹر ہے۔ یہ بھارت کے کل رقبے کا %1.8 ہے۔

 تاریخ 
سنہ 1950ء میں کیرلہ بہت پسماندہ تھا۔ لیکن پچھلے پچاس سالوں میں یہاں انقلابی تبدیلیاں رونما ہوئی ہیں۔ اس کی اہم وجہ تعلیم اور جدیدیت کے اثرات ہیں۔ خواندگی اور صحت وغیرہ میں جو کچھ کامیابیاں حاصل کیں ہیں وہ سب ترقی یافتہ ممالک سے شانہ بشانہ رہی ہیں۔ کیرلہ کی سماجی ترقی کو کیرلہ نمونہ کے نام پر غیر ممالک کے سماجی اور سیاسی ماہرین نے موضوعِ بحث بنایا ہے۔http://www.ashanet.org/library/articles/kerala.199803.html

 بھارت کی پہلی مسجد 
تصغیر|200px|چیرامن مسجد
کیرلہ کے گاؤں کوڈنگلور میں واقع چیرامن مسجد، بھارت کی پہلی مسجد اور دنیا کی دوسری مسجد جہاں پر جمعہ کی نماز باجماعت پڑھی گئی۔

 کیرلہ کا وجہ تسمیہ 
عالمی تاریخوں میں ناریل کے درختوں سے بھرا صاف اور شفاف آب و ہوا والا ایک دیس کا تذکرہ ملتا ہے وہ کیرلہ ہے۔ ماہرِ تاریخِ کیرلہ سید محمد لکھتے ہیں کہ کیرلہ بہت قدیم نام ہے۔ اس لفظ کا منبع قدیم تمل زبان ہے اور سنسکرت اور پالی میں یہ لفظ 'چیرن' تھا وہی کیرلہ ہو گیا۔ بعض لوگ اس بات کے بھی قائل ہیں کہ اس کو کیرلہ اس وجہ سے کہا جاتا ہے کہ یہ چیرمال کی سلطنت تھی۔the book:Kerala Muslim Charithram اور ایک گروہ اس بات کے بھی قائل ہے کہ یہاں کی خوبصورت آب و ہوا اور دولت کی ریل پیل دیکھ کر اہلِ عرب نے اس کو خیر اللہ نام دیا، پھر تبدیل ہوکر کیرلہ ہو گیا ۔refer the Book:Muslim and Kerala Civilization

 قدیم کیرلہ 
تصغیر|دائیں|انیسویں صدی عیسوی کے صوبۂ مدراس کا نقشہ جس میں موجودہ کیرلہ کے علاقے ٹراونکور، کوچی اور ملابار دکھائے گئے ہیں
سرزمینِ کیرلہ سیاحوں اور زائروں کے لیے قابلِ کشش رہی ہے۔ ماضی میں یہاں چھوت چھات کی جڑیں بہت مضبوط تھیں۔ کیرلہ کے لوگ اونچے طبقے اور نیچے طبقے پر بٹے ہوئے تھے۔ لیکن بعد میں 20 ویں صدی کے اوائل میں نشاتِ ثانیہ کے رہنماؤں نے اس طبقہ پرستی سے کیرلہ کو نجات دلائی۔

 کیرلہ کے اضلاع 

تصغیر|بائیں|کیرلہ کی کثافتِ آبادی بلحاظِ اضلاع
کیرلہ کے 14 اضلاع ہیں۔
 ترواننتپورم
 کولم
 پَتّانم تِٹّا
 آلاپوژا
 کوٹائم
 ایڈوکی
 ایرناکولم
 تریشور
 پالاکاڈ
 ملاپورم
 کوژیکوڈ
 وایاناڈ
 کنور
 کاسرگوڈ

 کیرلہ کے اہم شہر درجہ  شہر  ضلع  آبادی  
حدود|200px|ترواننت پورم
ترواننت پورم

حدود|200px|کوچی
کوچی 01  تروواننتاپورم  ضلع ترواننت پورم  744,983 02  کوچی  ایرناکولم  595,575 03  کوژیکوڈ  کوژیکوڈ  436,556 04  کولم  کولم  361,029 05  ترشور  تریشور  317,526 06  آلاپوژا  آلاپوژا  187,495 07  پالاکاڈ  پالاکاڈ  130,767 08  تلشیری  کنور  99,387 09  پونانی  ملاپورم  87,495 10  منجیری  ملاپورم  83,024

 موسم 
تصغیر|دائیں| کیرلہ کا جغرافیہ
کیرلہ چونکہ خط استوا سے بہت قریب ہے اس لیے یہاں گرمسیری موسم کا امکان ہونا تھا۔ لیکن بحیرہ عرب اور مغربی گھاٹ کی قربت کی وجہ سے یہاں متوسط سرد و گرم موسم ہوتا ہے۔

 زبان 

کیرلہ میں عام رابطہ کی زبان ملیالم ہے۔ یہ ایک دراوڑی زبان ہے۔ ملیالم اور انگریزی سرکاری زبانیں ہیں، لیکن ملیالم کو زیادہ ترجیح دی جاتی ہے۔ ان کے علاوہ دوسری زبانیں بولنے والے بھی ہیں۔ ان میں تمل اور اردو اہم ہیں۔ کیرلہ کے شمالی ضلع کاسرگوڈ میں ملیالم کے ساتھ ساتھ تلو، کونکنی اور کنڑ بولنے والے بھی موجود ہیں۔

 مذاہب 

 ضلع  آبادی  ہندو (فیصد)  مسلمان (فیصد)  مسیحی (فیصد) ترواننت پورم  3,307,284  65.19% 	13.37%  21.44% کولم  2,629,703  61.23% 	19.41%  19.36% پَتّانم تِٹّا  1,195,537  46.35% 	4.58%  49.07% آلاپوژا  2,121,943  66.16% 	9.88%  23.96% کوٹائم  1,979,274  43.37% 	5.98%  51.65% ایڈوکی  1,107,453  45.24% 	7.20%  47.56% ایرناکولم  3,279,860  43.59% 	14.57%  41.84% تریشور  3,110,327  55.31% 	16.45%  28.24% پالاکاڈ  2,810,892  66.92% 	26.90%  6.18% ملاپورم  4,110,956  28.44% 	66.84%  4.72% کوژیکوڈ  3,089,543  55.04% 	37.53%  7.43% ویاناڈ  816,558  49.44% 	26.72%  23.57% کنور  2,525,637  59.51% 	27.65%  12.84% کاسرگوڈ  1,302,600  55.61% 	34.33%  10.06%

 ندیاں 
کیرلہ میں 44 ندیاں ہیں۔ ان میں 41 ندیاں مشرق سے نکل مغرب کی طرف بہتی ہیں۔ اور 3 ندیاں مشرق کی طرف بہہ کر دریائے کاویری میں جا ملتی ہیں۔ ان کے علاوہ 15 کلومیٹر سے کم لمبی ندیاں بھی بہت ہیں۔ کیرلہ کا سب سے بڑا دریا پیریار ہے۔ پرانے زمانے میں کیرلہ میں آمد و رفت دریا پر منحصر تھی۔ یہاں آبپاشی اور ماہی گیری کے علاوہ بجلی بھی دریاؤں پر انحصار کرتی ہے۔
 حیوانات و نباتات 

تصغیر|بائیں|برہمنی باز
تصغیر|بائیں|تتلی

 سیاحت 
تصغیر|دائیں|مونار، کیرلہ کا ایک پہاڑی مستقر
آج کل کیرلہ بھارت کا اہم سیاحتی مرکز بن گیا ہے۔ سال 2006ء میں 85 لاکھ سیاح کیرلہ میں آئے۔ پچھلے سال کے مقابلے میں %24 کا اضافہ ہوا ہے۔ یہاں کے پہاڑی مقامات، سواحل اور جنگلات سیاحوں کے لیے پسندیدہ اور دلچسپ بن گئے۔
 پہاڑی مستقرات 
 دیوی کولم
 پونموڈی
 مونار
 نیلیامپتی
 نئیار
 ویتل پہاڑ
 ویاناڈ
 واگمن
تصغیر|دائیں|ورکلا ساحل

 سرکاری نشانات 
 کیرلہ کی سرکاری زبان ملیالم ہے
 کیرلہ کا امیری نشان ستون شیر اشوک کے دونوں طرف کھڑے ہاتھی
 ریاستی درخت ناریل
 ریاستی پرندہ پپیہا
 ریاستی پھول املتاس
 ریاستی جانور ہاتھی
 ریاستی پھل کٹہل
 ریاستی شربت ناریل پانی
 ریاستی مچھلی کاشمیرا

 تصاویر 

 حوالہ جات 

 بیرونی روابط 
 / سرکاری پورٹل کیرلہ حکومت
 ٹورزم محکمہ، کیرلہ حکومت


زمرہ:1956ء میں قائم ہونے والے ممالک اور علاقے
زمرہ:بھارت کی رياستیں اور یونین علاقے
زمرہ:جنوبی بھارت
زمرہ:غیرموجود آئی ایس بی این کے ساتھ صفحات
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات